Furioza: Trakā Maksa sāga
"Furioza: Trakā Maksa sāga" (angļu: Furiosa: A Mad Max Saga) ir 2024. gada asa sižeta filma, kuras režisors un viens no producentiem ir Džordžs Millers. Piektā daļa "Trakā Maksa" filmu sērijā. Filmas sižets norisinās pirms "Trakais Makss: Skarbais ceļš". Jaunā Furioza tiek nolaupīta no Daudzo māšu Zaļās oāzes un nonāk lielajā baikeru bandā, kuru vada kaujinieks Dementuss (Kriss Hemsvorts), kurš drīz uzsāk konfliktu ar Imortanu Džo. Kamēr abi tirāni karo par varu, Furiozai jāiztur daudzi pārbaudījumi, līdz viņa iegūs līdzekļus, lai meklētu ceļu mājup. Filmas pirmizrāde notika 2024. gada 15. maijā Kannu kinofestivālā. Austrālijas kinoteātros pirmizrāde notika 2024. gada 23. maijā un ASV — 24. maijā. Pirmizrāde Latvijā notika 22. maijā.